
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1508 

23 Ιουλίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συμπλήρωση της ΔΙΔΚ/Φ.38/1 /5515/12.3.1999 υπουρ¬ 
γικής απόφασης για τη συγκρότηση Επιτροπής στο 
Υπουργείο Εσωτερικών, Δημόσιας Διοίκησης και Α¬ 
ποκέντρωσης . 

Σύσταση ομάδας ελέγχου για τη διενέργεια ελέγχου 


στην Κ.Π. ΙΝΤΕΒΠΕΟ II.2 

Φορολογική εμφάνιση συναλλαγών διάθεσης χρόνου 
κινητής τηλεφωνίας μέσω ηλεκτρονικής καταγρα¬ 
φής και χρήσης των αυτόματων ταμειολογισπκών 

μηχανών (Α.Τ.Μ.) Τραπεζών. 3 

Επιδότηση ενοικίου έτους 1999 δικαιούχων του Οργα¬ 
νισμού Εργατικής Κατοικίας. 4 

Έγκριση δαπάνης για την αποστολή των τέκνων των υ¬ 
παλλήλων του ΟΑΕΔ σε κατασκηνώσεις έτους 
1999. 5 


Κήρυξη υποχρεωτικής της απόφασης διαιτησίας 
13/99 που αφορά τους όρους αμοιβής και εργα¬ 
σίας των αδειούχων πρακτικών μηχανικών, μηχανο¬ 
δηγών εσωτερικής - εξωτερικής καύσης, συντηρη¬ 
τών μηχανολογικών εγκαταστάσεων, θερμαστών, 
αρχιθερμαστών κ.λπ. που απασχολούνται στο Δη¬ 
μόσιο-ΝΠΔΔ και ΟΤΑ. 6 

Κήρυξη υποχρεωτικής της απόφασης διαιτησίας 
14/99 που αφορά τους όρους αμοιβής και εργα¬ 
σίας των ηλεκτροτεχνιτών - περιελιγκτών που απα¬ 
σχολούνται με σχέση εργασίας ιδιωτικού δικαίου 


στο Δημόσιο - Ν ΠΔΔ και ΟΤΑ. 7 

Ανασυγκρότηση του Εθνικού Συμβουλίου Επαγγελμα¬ 
τικής Κατάρτισης και Απασχόλησης. 8 


Μεταβίβαση στο Διοικητή της Υπηρεσίας Πολιτικής Α¬ 
εροπορίας (ΥΠΑ) του Υπουργείου Μεταφορών και 
Επικοινωνιών του δικαιώματος υπογραφής «Με ε¬ 
ντολή Υπουργού» της σύμβασης εγκατάστασης, 
λειτουργίας και χρήσης του συστήματος Κοινής 
Χρήσης Τερματικού Εξοπλισμού (ΟυΤΕ) στον Ανα¬ 


τολικό Αερολιμένα Αθηνών. 9 

Μεταβίβαση δικαιώματος υπογραφής «Με εντολή Δι¬ 
οικητή» σε υφιστάμενα όργανα.10 


ΑΠΟΦΑΣΕΙ Σ 

Αριθ. ΔΙΔΚ/Φ.38/1/15260 (1) 

Συμπλήρωση της ΔΙΔΚ/Φ.38/1/5515/12.3.1999 υπουργι¬ 
κής απόφασης για τη συγκρότηση Επιτροπής στο Υ¬ 
πουργείο Εσωτερικών, Δημόσιας Διοίκησης και Απο¬ 
κέντρωσης. 

Η ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) Του Ν. 2286/1995 (ΦΕΚ 19/Α/1.2.1995) «Προμήθειες 
του δημόσιου τομέα και ρυθμίσεις συναφών θεμάτων». 

β) Του Ν. 2690/1999 (ΦΕΚ45/Α/9.3.1999) «Κύρωση του 
Κώδικα Διοικητικής Διαδικασίας και άλλες διατάξεις». 

γ) Του Ν. 2326/1995 (ΦΕΚ 247/Α/27.11.1995) «Περί Δη¬ 
μοσίου Λογιστικού, Ελέγχου των δαπανών του Κράτους 
και άλλες διατάξεις». 

δ) Του άρθρου 27 του Ν. 2081/1992 (ΦΕΚ 154/Α/1992), 
με το οποίο προστέθηκε άρθρο 29Α στο Ν. 1558/1985 
(ΦΕΚ 137/Α/1985), όπως τροποποιήθηκε με την παρ. 2α 
του άρθρου 1 του Ν. 2469/1997 (ΦΕΚ 38/Α/14.3.1997) 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις». 

ε) Των άρθρων 22 και 38 του Π.Δ. 394/1996 (ΦΕΚ 
226/Α/4.12.1996) «Κανονισμός Προμηθειών Δημοσίου». 

στ) Του Π.Δ. 346/1998 (ΦΕΚ 230/Α/12.10.1998) «Προ¬ 
σαρμογή της Ελληνικής Νομοθεσίας για τις δημόσιες 
συμβάσεις υπηρεσιών προς τις διατάξεις της Οδηγίας 
92/50/ΕΟΚτου Συμβουλίου της 18ης Ιουλίου 1992». 

2. Την υπ’ αρ. ΔΙΔΚ/Φ.38/1 /5515/12.3.1999 υπουργική α¬ 
πόφαση (ΦΕΚ 240/Β/19.3.1999) «Συγκρότηση Επιτροπής 
στο Υπουργείο Εσωτερικών, Δημόσιας Διοίκησης και Α¬ 
ποκέντρωσης». 

3. Την υπ’ αρ. 8211/8.3.1999 κοινή απόφαση του Πρω¬ 
θυπουργού και της Υπουργού Εσωτερικών, Δημόσιας Δι¬ 
οίκησης και Αποκέντρωσης (ΦΕΚ 198/Β/8.3.1999) «Ανά¬ 
θεση αρμοδιοτήτων στους Υφυπουργούς Εσωτερικών, 
Δημόσιας Διοίκησης και Αποκέντρωσης Λεωνίδα Τζανή 
και Γεώργιο Φλωρίδη». 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

ΕΦΗΜΕΡ1Σ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1. Συμπληρώνουμε την υπ’ αρ. ΔΙΔΚ/Φ.38/5515/ 
12.3.1999 υπουργική απόφαση, με την οποία συγκροτήθη¬ 
κε πενταμελής Επιτροπή στο Υπουργείο Εσωτερικών, Δη¬ 
μόσιας Διοίκησης και Αποκέντρωσης για την προμήθεια ο¬ 
ρισμένων ειδών (αναλωσίμων ή μη), εξοπλισμού πληροφο¬ 
ρικής, καθώς και την εκτέλεση εξειδικευμένων εργασιών, 
που απαιτούν ειδικές γνώσεις, και ορίζουμε ότι στην Επι¬ 
τροπή αυτή μπορεί να μετέχει, ως ένα εκ των πέντε μελών, 
όταν παρίσταται ανάγκη - ανάλογα με το είδος της προμή¬ 
θειας ή των εργασιών - και ένας Καθηγητής Ανωτάτου Εκ¬ 
παιδευτικού Ιδρύματος (Α.Ε.Ι.), με τον αναπληρωτή του. 

2. Κατά τα λοιπά ισχύει η υπ’ αρ. ΔΙΔΚ/Φ.38/1 /5515/ 
12.3.1999 υπουργική απόφαση. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 20 Ιουλίου 1999 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 
-♦- 

Αριθ. 2/52981/Γ0041 (2) 

Σύσταση ομάδας ελέγχου για τη διενέργεια ελέγχου 
στην Κ.Π. ΙΝΤΕΒΗΕΘ II. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ 
ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) του άρθρου 6 του Ν .2187/94 «Ειδικό Συντονιστικό 
Όργανο Ελέγχου των προγραμμάτων που χρηματοδο¬ 
τούνται από την Ε.Ε.»,όπως τροποποιήθηκε με το άρθρο 
17του Ν. 2592/98 (ΦΕΚ57Α/18.3.98). 

β) του Ν. 2081/92 «Ρύθμιση του θεσμού των Επιμελητη¬ 
ρίων κ,λπ.» (Α' 154). 

γ) του Π.Δ. 393/94 «Συγκρότηση Αρμοδιότητας και κα¬ 
θορισμός της λειτουργίας του Ειδικού Συντονιστικού Ορ¬ 
γάνου Ελέγχου των προγραμμάτων που χρηματοδοτού¬ 
νται απάτην Ε.Ε.» (Α' 219). 

2. Την αριθμ. 1107147/1239/4.10.1996 απόφαση ανάθε¬ 
σης αρμοδιοτήτων του Υπουργού Οικονομικών στους Υ¬ 
φυπουργούς Οικονομικών (ΦΕΚ 922 τ.Β’). 

3. Την κοινή απόφαση των Υπουργών Εθνικής Οικονο¬ 
μίας και Οικονομικών αριθμ. 2076149/10990/27.10.1997 
«Καθορισμός αποζημίωσης του Ειδικού Συντονιστικού 
Οργάνου Ελέγχου και των Ομάδων Ελέγχου των Προ¬ 
γραμμάτων που χρηματοδοτούνται από την Ευρωπαϊκή 
Ένωση» (ΦΕΚ 993Β/7.11.97). 

4. Την αριθμ. 37/17.5.99 απόφαση του Ε.Σ.Ο.Ε. για τη 
διενέργεια ελέγχου στην Κ.Π. ΙΝΤΕΒΒΕΘII. 

5. Το αριθμ. 25637/12-2-99 έγγραφο της Δ/νσης Προ¬ 
γραμματισμού και Γ.Δ. του Υπουργείου Γεωργίας. 

6. Την απόφαση Ε(96) 482/24.4.96 που αφορά την έ¬ 
γκριση του Πολυταμειακού Επιχειρησιακού Προγράμμα¬ 
τος Τεχνικής Βοήθειας και την αριθμ. 8287/7.3.97 απόφα¬ 
ση του Υφυπ. Εθνικής Οικονομίας. 

7. Το γεγονός ότι από τις διατάξεις αυτής της απόφα¬ 
σης προκαλείται δαπάνη για αμοιβή των ελεγκτών, η ο¬ 
ποία βαρύνει τον ΚΑΕ 0515 φορέα 140 του Υπουργείου 
Οικονομικών, ενώ οι δαπάνες μετακίνησης και διαμονής 
θα βαρύνουν τις πιστώσεις του Ε.Π. Τεχνικής Βοήθειας 
Κ.Π.Σ. και η ημερήσια αποζημίωση θα βαρύνει την από 
12.6.96 σύμβαση. 


8. Την αριθμ. 25102/ΔΕΦΕ1393/12.6.96 απόφαση του 
Υπ. Εθνικής Οικονομίας. 

9 Την ανάγκη ουσιαστικού ελέγχου στην Κ.Π. ΙΝΤΕΒ- 
ΠΕΟII στα πλαίσια ελέγχου των προγραμμάτων που χρη¬ 
ματοδοτούνται από την Ευρωπαϊκή Ένωση, σύμφωνα με 
τις διατάξεις του Καν. 2064/97, με τη συμμετοχή υπαλλή¬ 
λων του ΥΠΕΘΟ, σύμφωνα με την παρ. 5 του άρθρου 2 
του Π.Δ. 393/94. 

10. Το πρόγραμμα ελέγχων 1999 του ΕΣΟΕ. 

11. Την αρ. 34001/Δ10Ε 1957/96 κοινή απόφαση του 
Πρωθυπουργού και του Υπουργού Εθνικής Οικονομίας, 
για την ανάθεση αρμοδιοτήτων, αποφασίζουμε: 

1. Συνιστούμε Ελεγκτική Ομάδα για τη διενέργεια ου¬ 
σιαστικού ελέγχου στην Κ.Π. ΙΝΤΕΒΒΕΘ II και ορίζουμε 
ως μέλη της ομάδας τους εξής: 

α. Μαγουλά Βασίλειο, υπάλληλο του Γ.Λ.Κ. (Δ41) 

β. Καρολίδου Ευγενία, υπάλληλο του Υπ. Γεωργίας 
(Δ/νση Προγραμματισμού) 

γ. Λαγό Κων/νο, υπάλληλο του Υπ. Εθνικής Οικονομίας 
(Δ/νση Δημ. Επενδύσεων) 

2. Ο έλεγχος θα διενεργηθεί στο Νομό Έβρου συγκε¬ 
κριμένα στις υπηρεσίες, οι οποίες διαχειρίστηκαν, και 
τους τελικούς δικαιούχους, οι οποίοι υλοποίησαν ενέρ¬ 
γειες και δράσεις στα πλαίσια της Κ.Π. ΙΝΤΕΒΒΕΘII για 
τα παρακάτω μέτρα: 

α. Μέτρο 3.1.1 «Ολοκλήρωση κατασκ. βελτιώσεων και ε¬ 
ξοπλισμός σταθμών υγειον. και κτην. Ελέγχου» Έργα Ορ- 
μενίου και Πέπλου Ν. Έβρου. 

β. Μέτρο 3.1.3. «Εγκατάσταση δεξαμενών πρόψυξης 
γάλακτος και μεταφ. Αγροτ. γάλακτος». 

γ. Μέτρο 3.4.1 «Διαχείριση - προστασία δασών και εδα¬ 
φών». 

3. Έργο της Ελεγκτικής Ομάδας είναι η διενέργεια ε¬ 
λέγχου στο παραπάνω αναφερόμενο πρόγραμμα και συ¬ 
γκεκριμένα: 

α) η διαπίστωση της ορθής υλοποίησης των επί μέ¬ 
ρους ενεργειών σύμφωνα με τις Εθνικές και Κοινοτικές 
διατάξεις και της ύπαρξης επαρκούς διαδρομής ελέγ¬ 
χου. 

β) η πληρότητα και η νομιμότητα των δικαιολογητικών 
και λοιπών παραστατικών στοιχείων πληρωμών που έγι¬ 
ναν από τον ανωτέρω φορέα και 

γ) η επιτόπια εξακρίβωση της υλοποίησης του φυσικού 
αντικειμένου των ελεγχομένων σχεδίων. 

4. Τα παραστατικά στοιχεία και διΚαιολογητικά που θα 
τίθενται υπόψη της ομάδας θα ακυρώνονται σύμφωνα με 
τοντρόπο που αναφέρεται στην αριθμ. 7/6.2.96 απόφαση 
του Ε.Σ.Ο.Ε. 

5.0 έλεγχος μαζί με τις ημέρες μετακίνησης θα διαρκέ¬ 
σει από 24.7.99 μέχρι και 1.8.99. Εφόσον τα μέλη της ε¬ 
λεγκτικής ομάδας μετακινηθούν οδικώς, επιτρέπεται δια- 
νυκτέρευση κατά μήκος της διαδρομής κατά τη μετάβα¬ 
ση και την επιστροφή. 

6. Μετά το πέρας του ελέγχου θα συνταχθεί έκθεση με 
τα αποτελέσματα ελέγχου που θα υποβληθεί στο Ε.Σ.Ο.Ε. 
για μελέτη και επεξεργασία. 

7. Στα μέλη της Ελεγκτικής Ομάδας θα καταβληθεί η 
προβλεπόμενη από την υπό στοιχείο 3 του προοιμίου α¬ 
πόφαση αποζημίωση. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση απτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουλίου 1999 

ΟΙ ΥΠΟΥΡΓΟΙ 

ΥΦΥΠ. ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΩΝ 

X. ΠΑΧΙΆΣ Ν.ΧΡΙΣΤΟΔΟΥΛΑΚΗΣ 

ΓΕΩΡΠΑΣ 

Γ. ΑΝΩΜΕΡΙΤΗΣ 

-φ- 

Αρίθ. 1068997/474/0015 (3) 

Φορολογική εμφάνιση συναλλαγών διάθεσης χρόνου κι¬ 
νητής τηλεφωνίας μέσω ηλεκτρονικής καταγραφής 
και χρήσης των αυτόματων ταμειολογιστικών μηχα¬ 
νών (Α.Τ.Μ.) Τραπεζών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

- 1, Τις διατάξεις των υποπεριπτώσεων γδ'και γη'της πε¬ 
ρίπτωσης γ' καθώς και την περίπτωση δ' του άρθρου 38 
του Π.Δ. 186/1992 (Κ.Β.Σ.) - ΦΕΚ 84 Α' - σε συνδυασμό με 
αυτές των άρθρων 12 παρ. 16β' και 25 παρ. 4 του ίδιου 
Π.Δ/τος. 

2. Τις διατάξεις της απόφασής μας 1056278/277/ΠΟΛ. 
1135/11.5.1998 (ΦΕΚ 494 Β'), που αναφέρονται μεταξύ 
άλλων στην απεικόνιση εσόδων των Τραπεζών με ηλε¬ 
κτρονική καταγραφή των συναλλαγών. 

3. Την 1 107147/1239/0006Α74.10.1996 (ΦΕΚ922Β') κοι¬ 
νή απόφαση του Πρωθυπουργού και του Υπουργού Οικο¬ 
νομικών, για ανάθεση αρμοδιοτήτων Υπουργού Οικονομι¬ 
κών στους Υφυπουργούς Οικονομικών. 

4. Την ανάγκη ρύθμισης νέων μορφών συναλλαγών και 
νέων δραστηριοτήτων μέσω ηλεκτρονικής καταγραφής 
τους, με σκοπό τη διευκόλυνση αυτών, αλλά και τη δια¬ 
σφάλιση των φορολογικών ελεγκτικών επαληθεύσεων. 

5. Ότι από τις διατάξεις της απόφασης αυτής δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

Για τις περιπτώσεις διάθεσης (πώλησης) χρόνου σε πε¬ 
λάτες - ιδιώτες επιχειρήσεων κινητής τηλεφωνίας μέσω 
τραπεζών ή άλλων πιστωτικών οργανισμών και επιχειρή¬ 
σεων με τη χρήση αυτόματων ταμειολογισπκών μηχανών 
(Α.Τ.Μ.) και ηλεκτρονικής καταγραφής των συναλλαγών 
με πιστωτικές κάρτες, ορίζουμε: 

1. Για τις αμοιβές (έσοδα) της Τράπεζας, που βαρύνουν 
τους πελάτες - ιδιώτες, χρήστες του δικτύου Α.Τ.Μ., μέσω 
του οποίου αγοράζουν χρόνο κινητής τηλεφωνίας, δεν α¬ 
παιτείται η έκδοση παραστατικού εσόδου ανά πελάτη, ε¬ 
φόσον οι συναλλαγές καταγράφονται ηλεκτρονικά και 
χρεώνονται οι λογαριασμοί καταθέσεων, βάσει παγίων ε¬ 
ντολών, το δε συγκεντρωτικά εμφανιζόμενο έσοδο ανα¬ 
λύεται σχετικά. 

2. Για τα έσοδα της επιχείρησης κινητής τηλεφωνίας α¬ 
πό την πώληση χρόνου σε πελάτες της - ιδιώτες εγκρίνε- 
ται αντί της έκδοσης αποδείξεων ανά πώληση, να εκδίδε- 
ται απ’ αυτήν, σε ημερήσια βάση ή και σε μεγαλύτερα - ε¬ 
ντός του μηνός - χρονικά διαστήματα, συνολική - 
συγκεντρωτική απόδειξη εσόδου (άρθρου 13 Κ. Β.Σ.) από 
το ηλεκτρονικό αρχείο της Τράπεζας, αναγράφοντας και 
τον κωδικό αριθμό του σχετικού μηχανογραφικού αρχεί¬ 
ου. 

3. Για τα έσοδα της Τράπεζας από προμήθειες που βα¬ 


ρύνουν την επιχείρηση κινητής τηλεφωνίας εκδίδεται κατ’ 
αναλογίαν των οριζομένων σπς διατάξεις του άρθρου 12 
παρ. 2 του Κ.Β.Σ., τιμολόγιο παροχής υπηρεσιών, στο ο¬ 
ποίο αναγράφονται, εκτός των άλλων, και τα συνολικά πο¬ 
σά εσόδωντου μήνα από πωλήσεις χρόνου, κατά κατηγο¬ 
ρία, καθώς και το ποσό της προμήθειας που αντιστοιχεί. 

4. Οι Τράπεζες και οι επιχειρήσεις κινητής τηλεφωνίας, 
εφόσον δεν εκτυπώνουν τα ηλεκτρονικά αρχεία καταγρα¬ 
φής των συναλλαγών αυτών, υποχρεούνται να τα φυλάσ¬ 
σουν σε ηλεκτρομαγνηπκά μέσα αποθήκευσης, όπως τα 
στοιχεία και δικαιολογηπκά εγγραφών, κατά τα οριζόμε¬ 
να στο άρθρο 21 του Κ.Β.Σ., και να εκτυπώνουν αυτά, ό¬ 
ταν ζητηθεί από το φορολογικό έλεγχο, άμεσα, εφόσον α¬ 
φορούν τις συναλλαγές του μήνα που διενεργείται ο έ¬ 
λεγχος και του αμέσως προηγούμενου, ή σπς 
προθεσμίες που αναφέρονται στο άρθρο 24 παρ. 2 του 
Κ.Β.Σ. στις λοιπές περιπτώσεις. 

5. Τα αναφερόμενα στην παρούσα ισχύουν αναλόγως 
και για άλλες συναιρείς συναλλαγές και δραστηριότητες 
Τραπεζών ή Πιστωτικών Οργανισμών Και Επιχειρήσεων, 
εφόσον διενεργούνται με τις ίδιες ή αντίστοιχες συνθήκες 
και προϋποθέσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιουλίου 1999 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 

-φ- 

Αρίθ. 50455 (4) 

Επιδότηση ενοικίου έτους 1999 δικαιούχων του Οργανι¬ 
σμού Εργατικής Κατοικίας. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 
ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.Δ/τος 2963/1954 «περί ιδρύσεως 
Αυτονόμου Οργανισμού Εργατικής Κατοικίας». 

2. Τις διατάξεις του Κανονισμού «περί προϋποθέσεων 
παροχής κατοικίας και δανείων υπάτου Ο. Ε.Κ.». 

3. Τις διατάξεις του Ν. 1849/89 «Επέκταση και συμπλή¬ 
ρωση των στεγασπκών προγραμμάτων του Οργανισμού 
Εργατικής Κατοικίας και άλλες διατάξεις» (ΦΕΚ 113/ τ.Α’ 
8.5.1989). 

4. Τη διάταξη της.παρ. 2 του άρθρου 33 του Ν. 2224/94 
«Ρύθμιση θεμάτων εργασίας, συνδικαλιστικών δικαιωμά¬ 
των, υγιεινής και ασφάλειας των εργαζομένων και οργά¬ 
νωσης Υπουργείου Εργασίας και των εποπτευομένων α¬ 
πό αυτό νομικών προσώπων και άλλες διατάξεις. 

δ.Τοαριθ. 24229/2245 από 6.5.1999 έγγραφο του Ο.Ε.Κ 
με το οποίο μας υπέβαλε απόσπασμα πρακτικού της α- 
ριθμ. 26/4.5.1999 συνεδριάσεως του Διοικηπκού Συμ¬ 
βουλίου. 

6. Τη διάταξη του άρθρου 22 του Ν. 2362/1995 «Περί Δη¬ 
μοσίου Λογιστικού, Ελέγχου των δαπανών του Κράτους 
και άλλες διατάξεις». 

7. Το άρθρο 29 Α του Ν. 1558/1985 που προστέθηκε με 
το άρθρο 27 του Ν. 2081/1992, την παράγραφο 2 του άρ¬ 
θρου 1 του Ν. 2469/1997 και το γεγονός ότι έχει εγγράφει 
πίστωση στον προϋπολογισμό του ΟΕΚ έτους 1999 ύ¬ 
ψους 10.255.500.000 δραχμών Κ2121. 

8. Την με αριθμ. 1107147/1239/6006Α/1.10.1996 Κ.Α. 
του Πρωθυπουργού και του Υπουργού Οικονομικών «πε¬ 
ρί μεταβίβασης αρμοδιοτήτων»., αποφασίζουμε: 

Καθορίζουμε τις κατηγορίες των δικαιούχων του Οργα¬ 
νισμού Εργατικής Κατοικίας (ΟΕΚ) για τη χορήγηση της 
επιδότησης ενοικίου έτους 1999, τα ποσά της επιδότησης 
και τις λοιπές προϋποθέσεις όπως παρακάτω: 

1. Η οικονομική ενίσχυση θα παρέχεται: 

α) Σε συνταξιούχους Οργανισμών κυρίας ασφαλίσεως 
μισθωτών με ποσοστό αναπηρίας 67% και άνω και συντα¬ 
ξιούχους λόγω γήρατος, και το ετήσιο καθαρό οικογενει¬ 
ακό τους εισόδημα οικονομικού έτους 1999 δεν υπερβαί¬ 
νει τα 2.600.000 δρχ. 

β) Σε μεμονωμένα άτομα ηλικίας τουλάχιστον 60 ετών ή 
και σε ζευγάρια από τα οποία ο ένας από τους συζύγους 
έχει συμπληρώσει το εξηκοστό έτος της ηλικίας του και το 
ετήσιο καθαρό οικογενειακό τους εισόδημα οικονομικού 
έτους 1999 δεν υπερβαίνει τα 2.600.000 δρχ. 

γ) Σε νέα ζευγάρια, που τέλεσαντο γάμο τους μέσα στα 
δύο (2) τελευταία ημερολογιακά έτη πριν από την υποβο¬ 
λή της αίτησης για επιδότηση , εφόσον κανείς από τους 
δύο δεν έχει υπερβεί το 350 έτος της ηλικίας του και το ε¬ 
τήσιο καθαρό οικογενειακό τους εισόδημα οικονομικού έ¬ 
τους 1999 δεν υπερβαίνει τα 2.600.000 δρχ. 

δ) Σε δικαιούχους που το ετήσιο καθαρό οικογενειακό 
τους εισόδημα οικονομικού έτους 1999 δεν υπερβαίνει τα 
2.450.000 δρχ. και δεν υπάγονται σε μία από τις ανωτέρω 
κατηγορίες. 

Για όλες τις ανωτέρω κατηγορίες το όριο του ανωτάτου 
καθαρού οικογενειακού εισοδήματος προσαυξάνεται κα¬ 
τά 350.000 δραχμές για κάθε προστατευόμενο παιδί. 

Ως ετήσιο οικογενειακό εισόδημα λαμβάνονται υπόψη 
τα πάσης φύσεως καθαρά εισοδήματα από οποιαδήποτε 
πηγή του προηγούμενου της υποβολής της αίτησης έ¬ 
τους, πλην των εφάπαξ αποζημιώσεων λόγω απόλυσης, 
των επιδομάτων ανεργίας,τωντόκων καταθέσεων και των 
επιδομάτων παραπληγίας. 

2. Ο μέσος όρος των μηνιαίων μισθωμάτων των δικαι¬ 
ούχων που καταβλήθηκαν καθ’ όλη τη διάρκεια του έτους 
1998 δεν πρέπει να είναι ανώτερος των 70.000 δρχ. για τα 
μεμονωμένα άτομα και ζευγάρια. Το ανωτέρω ποσό προ¬ 
σαυξάνεται κατά 10.000 δρχ. για κάθε προστατευόμενο 
παιδί. 

Το ανωτέρω όριο ενοικίου προσαυξάνεται κατά 10% για 
τους δικαιούχους που είναι κινητικά ανάπηροι-παραπλη- 
γικοί ή προστατευόμενο μέλος τους είναι κινητικά ανάπη- 
ρο-παραπληγικό. 

3. Το ποσό της επιδότησης καθορίζεται σε 22.000 δρχ. 
μηνιαίως για μεμονωμένα άτομα και ζευγάρια. 

Το ανωτέρω ποσό της επιδότησης προσαυξάνεται κατά 
3.000 δρχ. για δικαιούχους με ένα (1) προστατευόμενο 
παιδί, κατά 7.000 δρχ. για δικαιούχους με δύο (2) προ- 
στατευόμενα παιδιά, κατά 12.000 δρχ. για δικαιούχους με 
τρία (3) προστατευόμενο παιδιά και κατά 18.000 δρχ. για 
δικαιούχους με τέσσερα (4)προστατευόμενα παιδιά και 
άνω. 

Σε περίπτωση που το ετήσιο ποσό του καταβληθέντος 
ενοικίου είναι μικρότερο από το ποσό του επιδόματος ε¬ 
νοικίου που αντιστοιχεί στην κατηγορία του δικαιούχου, 
τότε το ποσό του επιδόματος που λαμβάνει ο δικαιούχος 
είναι όσο και το ποσό του ετήσιου ενοικίου που κατέβαλ¬ 
λε. 

4. Οι δικαιούχοι των οποίων το καθαρό ετήσιο οικογε¬ 


νειακό τους εισόδημα υπερβαίνει τα στην παράγραφο 1 
καθοριζόμενα κατά κατηγορία όρια εισοδήματος, δεν α¬ 
ποκλείονται από τη χορήγηση του επιδόματος ενοικίου, 
το ποσό όμως του επιδόματος που θα λάβουν είναι ίσο με 
τη διαφορά που προκύπτει, όταν από το καθορισθέν για 
την κατηγορία που ανήκουν όριο εισοδήματος στο οποίο 
έχει προστεθεί το ετήσιο ποσό επιδόματος ενοικίου, α- 
φαιρεθεί το ετήσιο καθαρό οικογενειακό τους εισόδημα, 
αρκεί η προκύπτουσα διαφορά να υπερβαίνει το 1/3 τού 
ετήσιου ποσού του επιδόματος ενοικίου της κατηγορίας 
τους. 

5. Οι δικαιούχοι πρέπει να πληρούν τις ασφαλιστικές και 
λοιπές προϋποθέσεις του Κανονισμού «περί προϋποθέ¬ 
σεων παροχής κατοικίας και δανείων υπό του ΟΕΚ», (Υ.Α. 
30727/4815/4.8.1971 - ΦΕΚ 661/τ.Β'/14.8.1971), όπως 
τροποποιήθηκε μεταγενέστερα και ισχύει σήμερα. 

Για τη συμμετοχή στο πρόγραμμα επιδότησης ενοικίου 
έτους 1999 των συνταξιούχων λόγω γήρατος δικαιούχων 
του ΟΕΚ, αρκεί και μόνο η ιδιότητα του συνταξιούχου κα¬ 
τά παρέκκλιση του άρθρου 4 παράγρ. 3 εδάφιο 1 του Κα¬ 
νονισμού «περί προϋποθέσεων παροχής κατοικίας και 
δανείων υπό τον ΟΕΚ». 

Γ ια τα μεμονωμένα άτομα, ισχύουν τα οριζόμενα στην 
αριθμ. 51459/15.5.81 ΦΕΚ 301/Β απόφαση του Υπουργού 
Εργασίας. 

6. Χρόνο υποβολής των σχετικών αιτήσεων για τη χορή- 
γηση της επιδότησης ενοικίου του έτους 1999 ορίζουμε 
το χρονικό διάστημα από 24 Μαΐου έως 30 Ιουλίου 1999. 
Οι δικαιούχοι που είχαν επιδοτηθεί τα προηγούμενα χρό¬ 
νια πρέπει να υποβάλουν νέα αίτηση εντός της ανωτέρω 
προθεσμίας. 

7. Με απόφαση του Δ.Σ. του ΟΕΚ θα προσδιορισθούν τα 
δικαιολογητικά που θα συνοδεύουν τις αιτήσεις και θα απο- 
δεικνύουν την ύπαρξη των απαιτούμενων προϋποθέσεων. 

Αιτήσεις που δεν θα συνοδεύονται από τα προβλεπόμε- 
να δικαιολογητικά δεν θα παραλαμβάνονται από τις αρ¬ 
μόδιες Υπηρεσίες του ΟΕΚ. 

8. Η επιδότηση θα καταβληθεί για όλο το χρόνο 1999 ε¬ 
φάπαξ εντός του έτους, εφόσον βέβαια θα πληρούνται οι 
νόμιμες προϋποθέσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουλίου 1999 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Ν. ΧΡΙΣΤΟΔΟΥΛΑΚΗΣ Μ. ΠΑΠΑΪΩΑΝΝΟΥ 

-♦- 

Αριθ. οικ. 191315 ( 5 ) 

Έγκριση δαπάνης για την αποστολή των τέκνων των υ¬ 
παλλήλων του ΟΑΕΔ σε κατασκηνώσεις έτους 1999. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 
ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του άρθρου 18 του Ν. 2224/94. 
β) του Ν.Δ. 212/69 «Περί Οργανώσεως και Διοικήσεως 
του ΟΑΕΔ». 

γ) Του Β.Δ. 266/71 «Περί αγοράς ή πωλήσεως ακινήτων, 
προμηθειών, μισθώσεως και άλλων δαπανών του Οργανι- 

σμού Απασχολήσεως Εργατικού Δυναμικού», όπως τρο¬ 
ποποιήθηκαν και συμπληρώθηκαν μεταγενέστερα. 

δ) Των άρθρων 22 και 83 του Ν. 2362/95 «Περί Δημοσί¬ 
ου Λογισπκού, ελέγχου των δαπανών του κράτους και άλ¬ 
λες διατάξεις». 

ε) Του Ν. 2286/95 «Προμήθειες του δημόσιου τομέα και 
ρυθμίσεις συναφών θεμάτων», 
στ) Του Π.Δ. 394/96 «Κανονισμός Προμηθειών Δημοσίου», 
ζ) Του άρθρου 10 του Ν. 1276/82 «Για τη συγχώνευση 
του κλάδου συντάξεων του Ταμείου Ασφαλίσεως Προσω¬ 
πικού Εταιρείας Διαχειρίσεως Ειδών Μονοπωλίου του Ελ¬ 
ληνικού Δημοσίου στο ΙΚΑ και ρύθμιση άλλων ασφαλιστι¬ 
κών και συνταξιοδοτικών θεμάτων». 

η) Του άρθρου 17 του Ν. 1346/83 «Τροποποίηση και συ¬ 
μπλήρωση διατάξεων της Εργατικής Νομοθεσίας και 
ρύθμιση διαφόρων θεμάτων». 

θ) Του Π.Δ. 314/25.8.87 «Τροποποίηση Π.Δ. 1022/77 
«Περί εξαιρέσεως του Οργανισμού Εργατικού Δυναμικού 
εκ της εφαρμογής των διατάξεων του Ν.Δ. 496/74». 

ι) Του Π.Δ. 410/71 «Περί της ταμειακής και λογιστικής 
διαχειρίσεως του Οργανισμού Απασχολήσεως Εργατι¬ 
κού Δυναμικού». 

ια) Τις διατάξεις του άρθρου 27 του Ν. 2081/92 με το ο¬ 
ποίο συμπληρώθηκε το άρθρο 29 του Ν. 1558/85 και αντι- 
καταστάθηκε με το άρθρο 1 του Ν. 2469/97. 

2. Την αδυναμία διοργάνωσης και λειτουργίας παιδικών 
κατασκηνώσεων από τον Οργανισμό Απασχολήσεως Ερ¬ 
γατικού Δυναμικού. 

3. Την Κ.Υ.Α. αριθ. 95445/95 «Σύσταση Διοικητικού Το¬ 
μέα» στο Υπουργείο Εργασίας και Κοινωνικών Ασφαλίσε¬ 
ων (ΦΕΚ 898/Β/95). 

4. Την αριθ. 1107147/1239/0006Α/4.10.96 κοινή απόφα¬ 
ση του Πρωθυπουργού και του Υπουργού Οικονομικών 
(ανάθεση αρμοδιοτήτων στους Υφυπουργούς Οικονομι¬ 
κών) (ΦΕΚ 922/Β/96). 

5. Το έγγραφο αριθ. Β.Β. 109646/12.5.99 του ΟΑΕΔ, α¬ 
ποφασίζουμε: 

1. Αποδεχόμαστε την απόφαση αριθ. 1005/4.5.99 του 
Διοικητικού Συμβουλίου του Οργανισμού Απασχολήσεως 
Εργατικού Δυναμικού και εγκρίνουμε; 

α) Τη διάθεση ποσού εκατόν τριάντα εκατομμυρίων 
130.000.000 δρχ. για την παραμονή σε κατασκηνώσεις 
για το έτος 1999 των παιδιών των υπαλλήλων του Οργανι¬ 
σμού Απασχολήσεως Εργατικού Δυναμικού. 

β) Τη διενέργεια ανοικτών διαγωνισμών, όπου απαιτεί¬ 
ται κατά νόμο, με κριτήριο κατακύρωσης τη συμφερότε- 
ρη προσφορά, για την ανάδειξη μειοδότη. 

2. Από την απόφαση αυτή, προκαλείται δαπάνη σε βά¬ 
ρος του προϋπολογισμού του Νομικού Προσώπου του 
Οργανισμού Απασχολήσεως Εργατικού Δυναμικού, οικ. 
χρήσης 1999, ύψους εκατόν τριάντα εκατομμυρίων 
130.000.000 δρχ. περίπου. 

3. Για την ανωτέρω δαπάνη έχει εγγράφει πίστωση στον 
Προϋπολογισμό του ΟΑΕΔ οικ. χρήσης 1999, ύψους 
137.500.000 δρχ. με τα στοιχεία ΚΑΕ 4612 «Δαπάνες λει¬ 
τουργίας κατασκηνώσεων - εξοχών». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουλίου 1999 

ΟΙ ΥΠΟΥΡΓΟΙ 

Ο ΥΦΥΠ. ΟΙΚΟΝΟΜΙΚΩΝ ΕΡΓΑΣΙΑΣ ΚΑΙ ΚΟΙΝ ΑΣΦΑΛΙΣΕΩΝ 

ΝΙΚ. ΧΡΙΣΤΟΔΟΥΛΑΚΗΣ ΜΙΛΤ. ΠΑΠΑΪΩΑΝΝΟΥ 


Αριθ. 11886 (6) 

Κήρυξη υποχρεωτικής της απόφασης διαιτησίας 13/99 που 
αφορά τους όρους αμοιβής και εργασίας των αδειούχων 
πρακτικών μηχανικών, μηχανοδηγών εσωτερικής - εξω¬ 
τερικής καύσης, συντηρητών μηχανολογικών εγκατα¬ 
στάσεων, θερμαστών, αρχιθερμαστών κ.λπ. που απα¬ 
σχολούνται στο Δημόσιο - Ν.Π.Δ.Δ. και ΟΤΑ. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ 
ΚΑΙ ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 
1876/90 (ΦΕΚ 27Α/90). 

2. Τις διατάξεις της παρ. 3 του άρθρου 22 του Ν. 
2362/95 (ΦΕΚ 247/Α/95). 

3. Τις διατάξεις του άρθρου 40 του Ν. 849/78 (ΦΕΚ 
232/Α/78). 

4. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του την 19.5.99. 

5. Το γεγονός ότι συντρέχουν οι αριθμητικές προϋπο¬ 
θέσεις για την κήρυξη υποχρεωτικής της πιο πάνω Δ.Α. 
δηλαδή ότι οι δεσμευόμενοι εργοδότες απασχολούν το 
51% των εργαζομένων του επαγγέλματος. 

δ.Τηναριθ. 1107147/1239/0006Α/4.10.96απόφασητου 
Πρωθυπουργού και του Υπουργού Οικονομικών «Ανάθε¬ 
ση αρμοδιοτήτων στους Υφυπουργούς Εργασίας και Κοι¬ 
νωνικών Ασφαλίσεων» (ΦΕΚ 924/Β/8.10.96). 

7. Την αριθ. 80078/4.10.96 απόφαση του Πρωθυπουργού 
και του Υπουργού Εργασίας και Κοινωνικών Ασφαλίσεων 
«Ανάθεση αρμοδιοτήτων στους Υφυπουργούς Εργασίας 
και Κοινωνικών Ασφαλίσεων» (ΦΕΚ 924/Β/8.10.96). 

8. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του Κρατικού Προϋ¬ 
πολογισμού, το ύψος της οποίας δεν μπορεί να προσδιο¬ 
ριστεί, αποφασίζουμε: 

1. Κηρύσσουμε υποχρεωτική την απόφαση διαιτησίας 
13/99, που αφορά τους όρους αμοιβής και εργασίας των 
αδειούχων πρακτικών μηχανικών, μηχανοδηγών εσωτερι¬ 
κής και εξωτερικής καύσης, συντηρητών, μηχανολογικών 
εγκαταστάσεων, θερμαστών, αρχιθερμαστών κ.λπ. που 
απασχολούνται στο Δημόσιο ΝΠΔΔ και ΟΤΑ. 

2. Η ισχύς της απόφασης αυτής αρχίζει από 4.5.1999. 

Η απόφαση αυτή να δημοσιευθεί στην Εφημερίδα της 

Κυβερνήσεως. 

Αθήνα, 13 Ιουλίου 1999 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΝΙΚ. ΧΡΙΣΤΟΔΟΥΛΑΚΗΣ ΧΡ. ΠΡΩΤΟΠΑΠΠΑΣ 
-♦- 

Αριθ. 11887 (7) 

Κήρυξη υποχρεωτικής της απόφασης διαιτησίας 14/99 
που αφορά τους όρους αμοιβής και εργασίας των η- 
λεκτροτεχνικών περιελιγκτών που απασχολούνται με 
σχέση εργασίας ιδιωτικού δικαίου στο Δημόσιο - 
Ν.Π.Δ.Δ. και ΟΤΑ. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ 
ΚΑΙ ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 
1876/90 (ΦΕΚ 27Α/90). 

2. Τις διατάξεις της παρ. 3 του άρθρου 22 του Ν. 
2362/95 (ΦΕΚ 247/Α/95). 

3. Τις διατάξεις του άρθρου 40 του Ν. 849/78 (ΦΕΚ 
232/Α/78). 

4. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του την 28.5.99. 

5. Το γεγονός ότι συντρέχουν οι αριθμητικές προϋπο¬ 
θέσεις για την κήρυξη υποχρεωτικής της πιο πάνω ΔΑ δη¬ 
λαδή ότι οι δεσμευόμενοι εργοδότες απασχολούν το 51 % 
των εργαζομένων του επαγγέλματος. 

6. Την αριθ. 1107147/1239/0006Α/4.10.96 απόφαση του 
Πρωθυπουργού και του Υπουργού Οικονομικών «Ανάθε¬ 
ση αρμοδιοτήτων Υπουργού Οικονομικών στους Υφυ¬ 
πουργούς Οικονομικών» (ΦΕΚ 922/Β/7.10.96). 

7. Την αριθ. 80078/4.10.96 απόφαση του Πρωθυπουρ¬ 
γού και του Υπουργού Εργασίας και Κοινωνικών Ασφαλί¬ 
σεων «Ανάθεση αρμοδιοτήτων στους Υφυπουργούς Ερ¬ 
γασίας και Κοινωνικών Ασφαλίσεων» (ΦΕΚ924Β/8.10.96). 

8. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του Κρατικού Προϋ¬ 
πολογισμού, το ύψος της οποίας δεν μπορεί να προσδιο¬ 
ριστεί, αποφασίζουμε: 

1. Κηρύσσουμε υποχρεωτική την απόφαση διαιτησίας 
14/99, που αφορά τους όρους αμοιβής και εργασίας των 
ηλεκτροτεχνιτών - περιελιγκτών που απασχολούνται με 
σχέση εργασίας ιδιωτικού δικαίου στο Δημόσιο ΝΠΔΔ και 
ΟΤΑ και όλης της χώρας. 

2. Η ισχύς της απόφασης αυτής αρχίζει από 7.5.1999. 

Η απόφαση αυτή να δημοσιευθεί στην Εφημερίδα της 

Κυβερνήσεως. 

Αθήνα, 13 Ιουλίου 1999 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΟΝ ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΝΙΚ. ΧΡΙΣΤΟΔΟΥΛΑΚΗΣ ΧΡ ΠΡΩΤΟΠΑΠΠΑΣ 
-♦- 

Αριθ. 93352 (8) 

Ανασυγκρότηση του Εθνικού Συμβουλίου Επαγγελματι¬ 
κής Κατάρτισης και Απασχόλησης. 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των παρ. 1, 2, 3 και 4 του άρθρου 1 του 
Ν. 1836/89 «Προώθηση της Απασχόλησης και της Επαγ¬ 
γελματικής Κατάρτισης και άλλες διατάξεις» όπως τρο¬ 
ποποιήθηκαν με το Ν. 2224/94 άρθρο 21. 

2. Την αρ. 40054/23.3.93 απόφαση του Υπουργού Ερ¬ 
γασίας. 

3. Την αρ. 40072/92 απόφαση του Υπουργού Εργασίας 
«Συγκρότηση του Εθνικού Συμβουλίου Επαγγελματικής 
Κατάρτισης και Απασχόλησης». 

4. Τις υποδείξεις των φορέων, αποφασίζουμε: 
Ανασυγκροτούμε την Ολομέλεια του Εθνικού Συμβου¬ 
λίου Επαγγελματικής Κατάρτισης και Απσχόλησης (ΕΣΕ- 
ΚΑ) και ορίζουμε τα μέλη αυτής ως εξής: 

1. Γενικό Γραμματέα του Υπουργείου Εργασίας και 
Κοιν. Ασφαλίσεων ως Πρόεδρο, με αναπληρωτή τον Γενι¬ 
κό Δ/ντή Εργασίας. 

2. Μαρία Τσαρούχα, προϊσταμένη της Δ/νσης Επαγγελ¬ 
ματικής Κατάρτισης ως εκπρόσωπος του Υπουργείου Ερ¬ 
γασίας και Κοιν. Ασφαλίσεων, με αναπληρώτρια την Ελέ¬ 


νη Καναπίτσα υπάλληλο του ιδίου Υπουργείου. 

3. Γεώργιο Κατσιάρη, εκπρόσωπο του Υπουργείου Ε¬ 
θνικής Οικονομίας με αναπληρώτρια την Τριανταφυλλιά - 
Σοφία Μποτσιβάλη. 

4. Γεράσιμο Σαπουντζόγλου, εκπρόσωπο του Υπουρ¬ 
γείου Εθν. Παιδείας και Θρησκευμάτων, με αναπληρωτή 
τον Γεώργιο Σταματίου. 

5. Γεώργιο Λαντζουράκη, εκπρόσωπο του ΟΑΕΔ, με α¬ 
ναπληρωτή τον Ιωάννη Αϊβαλιώτη. 

6. Θεόδωρο Τσιρογιάννη, εκπρόσωπο του Υπ. Ανάπτυ¬ 
ξης, με αναπληρωτή το Γεώργιο Κατεινά. 

7. Ευάγγελο Μπούμη, εκπρόσωπο του ΣΕΒ με αναπλη¬ 
ρωτή τον Αντώνιο Τορτοπίδη. 

8. Ιωάννη Ρούσσο, εκπρόσωπο της Εθνικής Συνομο¬ 
σπονδίας Ελληνικού Εμπορίου, με αναπληρωτή τον Ιωάν¬ 
νη Μαυράκη. 

9. Γεώργιο Δρίσκο, εκπρόσωπο της Γ.Σ.Ε.Β.Ε.Ε., με α¬ 
ναπληρωτή τον Παρασκευά Λιντζέρη. 

10. Νικόλαο Λιόλιο, εκπρόσωπο της ΠΑ.ΣΕ. ΓΕΣ, με ανα¬ 
πληρωτή τον Νικόλαο Γκοτσίνα. 

11. Φραντζέσκο Φατούρο, εκπρόσωπο της ΓΣΕΕ, με α¬ 
ναπληρωτή τον Βασίλειο Παπαδόγαμβρο. 

12. Ιωάννη Σωτηρίου, εκπρόσωπο της ΚΕΔΚΕ, με ανα- 
πληρώτρια τον Γιούλη Γκόνου της ιδίας Ένωσης. 

Η θητεία των μελών είναι διετής και λήγει την 11.2.2001. 
Στην απόφασή μας αυτή δεν ορίσθηκε ο εκπρόσωπος 
της Εθνικής Φοιτητικής Ένωσης Ελλάδας (ΕΦΕΕ) γιατί 
δεν έχει υποδειχθεί αν και ζητήθηκε με το αρ. 91124/99 η 
υπόδειξή του. 

Αθήνα, 16 Ιουλίου 1999 

Ο ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 

-φ- 

Αριθ. Δ10/Α/31330/1849 ( 9 ) 

Μεταβίβαση στον Διοικητή της Υπηρεσίας Πολιτικής Αε¬ 
ροπορίας (ΥΠΑ) του Υπουργείου Μεταφορών και Επι¬ 
κοινωνιών του δικαιώματος υπογραφής «Με εντολή Υ¬ 
πουργού» της σύμβασης εγκατάστασης, λειτουργίας 
και χρήσης του συστήματος Κοινής Χρήσης Τερματι¬ 
κού Εξοπλισμού (ΟΙΙΤΕ) στον Ανατολικό Αερολιμένα 
Αθηνών. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 29 του Ν. 1558/85 «Κυβέρ¬ 
νηση και Κυβερνητικά όργανα» (ΦΕΚ 137Α) καθώς και του 
άρθρου 29Α αυτού, όπως αυτό προστέθηκε με το άρθρο 
27 του Ν. 2011 /92 (ΦΕΚ 154Α) και ανπκαταστάθηκε με την 
παρ. 2α του άρθρου 1 του Ν. 2469/97 (ΦΕΚ 131 Α). 

2. Τις διατάξεις του Ν.Δ. 714/70 «Περί ιδρύσεως 

ΔΕΜ.και οργανώσεως της Υ.Π.Α.» (ΦΕΚ 238 Α), όπως 

τροποποιήθηκε με τον Ν. 1340/13 (ΦΕΚ 35Α). 

3. Τις διατάξεις του Π.Δ. 56/89 «Οργανισμός της Υ. Π. Α.» 
(ΦΕΚ 28Α), όπως τροποποιήθηκε με τα Π.Δ. 439/19 (ΦΕΚ 
190 Α), 35/93 (ΦΕΚ 13Α) και 80/96 (ΦΕΚ62Α). 

4. Τις διατάξεις της υπ’ αριθ. Δ10/Α/11775/824/28.3.91 
απόφασης του Υπουργού Μεταφορών και Επικοινωνιών 
«Περί μεταβίβασης αρμοδιοτήτων και δικαιώματος υπο¬ 
γραφής. ..» (ΦΕΚ 189 Β). 

5. Την από 22.12.98 συναφθείσα σύμβαση μεταξύ της Υ- 

ΠΑ του Υπουργείου Μεταφορών και Επικοινωνιών και του 
Διεθνούς Αερολιμένα Αθηνών (ΔΑΑ) 

6. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Μεταβιβάζουμε στον Διοικητή της Υπηρεσίας Πολιτικής 
Αεροπορίας του Υπουργείου Μεταφορών και Επικοινω¬ 
νιών το δικαίωμα υπογραφής «Με εντολή Υπουργού» της 
σύμβασης που αφορά στην εγκατάσταση, λειτουργία και 
χρήση του συστήματος Κοινής Χρήσης Τερματικού Εξο¬ 
πλισμού (ΟΙΙΤΕ) στον Ανατολικό Αεροσταθμό του Κρατι¬ 
κού Αερολιμένα Αθηνών μεταξύ της ΥΠΑ, και των παρε- 
χόντων υπηρεσίες φορέων (ΗαπάΙθΓδ) καθώς και των αυ- 
τοεξυπηρετούμενων χρηστών. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 16 Ιουλίου 1999 

Ο ΥΠΟΥΡΓΟΣ 

ΑΝ. ΜΑΝΤΕΛΗΣ 
-♦- 

Αριθ. Δ10/Α/31330/1841 (10) 

Μεταβίβαση δικαιώματος υπογραφής «Με εντολή Διοικη¬ 
τή» σε υφιστάμενα όργανα. 

Ο ΔΙΟΙΚΗΤΗΣ ΤΗΣ ΥΠΗΡΕΣΙΑΣ ΠΟΑ. ΑΕΡΟΠΟΡΙΑΣ 

Έχοντας υπόψη: 

1. Τις διατάξεις: 

α) του Ν.Δ. 714/70 «Περί ιδρύσεως Δ/νσεως Εναέριων 
Μεταφορών παράτω Υπουργεία) Συγκοινωνιών και Οργα- 
νώσεως της Υ. Π. Α.»(ΦΕΚ 238Α) όπως τροποποιήθηκε με 
τον Ν.1340/83 «Τροποποίηση διατάξεων του Ν.Δ. 714/70 
« περί ιδρύσεως κλπ.» (ΦΕΚ 35Α). 

β) Του Π.Δ. 56/89 «Οργανισμός της Υπηρεσίας Πολιτι¬ 
κής Αεροπορίας του Υπουργείου Μεταφορών και Επικοι¬ 


νωνιών» (ΦΕΚ 28Α) όπως τροποποιήθηκε με το Π.Δ. 
439/89 (ΦΕΚ 190Α), το Π.Δ. 35/93 (ΦΕΚ 13Α) και το 
Π.Δ. 10/96 (ΦΕΚ 62Α). 

γ) Του άρθρου 29Ατου Ν.1558/85 «Κυβέρνηση και Κυ¬ 
βερνητικά Όργανα» (ΦΕΚ 137Α), όπως αυτό προστέθη¬ 
κε με το άρθρο 27 του Ν. 2081/92 (ΦΕΚ 154Α) και αντικα- 
ταστάθηκε με την παρ. 2α του άρθρου 1 του Ν. 2469/97 
(ΦΕΚ138Α). 

δ) Της υπ αριθ. Δ10/Α/11898/822/28.3.91 απόφασης 
του Διοικητή ΥΠΑ «περί μεταβίβασης αρμοδιοτήτων και 
δικαιώματος υπογραφής «Με Εντολή Διοικητή» στους: Υ¬ 
ποδιοικητή, Γ εν. Δ/ντές κ.λπ.» (ΦΕΚ 242Β). 

ε) Του Β.Δ 636/72 «Περί πτυχίων και αδειών Πολιτικής Α¬ 
εροπορίας» όπως τροποποιήθηκε μεταγενέστερα. 

2. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού. 

3. Την ανάγκη διασφάλισης της αποδοτικής λειτουρ¬ 
γίας της ΥΠΑ και της ταχείας διεκπεραίωσης των υποθέ¬ 
σεων της, αποφασίζουμε: 

Άρθρο 1 

Μεταβιβάζουμε στον Προϊστάμενο της Σχολής Πολιτι¬ 
κής Αεροπορίας (ΣΠΟΑ) το δικαίωμα να υπογράφει με «Ε¬ 
ντολή Διοικητή» πράξεις που αφορούν στη χορήγηση 
πτυχίων και αδειών Πολιτικής Αεροπορίας. 

Άρθρο 2 

Η ισχύς της παρούσης απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιουλίου 1999 

Ο Διοικητής 
Δ. ΓΕΩΡΓΑΡΑΚΗΣ 




19244 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


_ ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ _ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΗ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΙΙρ: νννννν.βΐ.ρί 
β-ΓΠ3ίΙ: ην38 @ βΐ.ρτ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε.-Ε.Π.Ε. 5225 761 ΘΕΣΣΑΛΟΝΙΚΗ . 

_ 5230841 Βασ. Όλγας 227 - Τ.Κ. 54100 (031) 423956 

Πληροφορίες δημοσιευμάτων λοιπών Φ.Ε.Κ. 5225 713 ΠΕΙΡΑΙΑΣ 

5249 547 Νικήτα 6-8 Τ.Κ. 185 31 4135 228 

Πώληση Φ.Ε.Κ. 5239 762 ΠΑΤΡΑ 

Φωτοαντίγραφα παλαιών Φ.Ε.Κ. 5248 141 Κορίνθου 327 - Τ.Κ. 262 23 (061) 6381 100 

Βιβλιοθήκη παλαιών Φ.Ε.Κ. 5248 188 ΙΩΑΝΝΙΝΑ 

Οδηγίες για δημοσιεύματα Α.Ε.-Ε. Π. Ε. 5248 785 Διοικητήριο Τ.Κ. 450 44 (0651) 87215 

Εγγραφή Συνδρομητών Φ.Ε.Κ. και ΚΟΜΟΤΗΝΗ 

αποστολή Φ.Ε.Κ. 5248 320 Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127 / 89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

______ (0251) 4 6 888 / 47 533 

ΤΙΜΗ ΦΥΛΛΩΝ ' Μέ ΧΡ ι 8 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ Α , . , Γ , 

___ - Απο 8 σελίδες και ανω προσαυξηση 100 δρχ. ανα βσελιδο ή μέρος αυτού 


(031) 423 956 
4135 228 
(061) 6381 100 
(0651) 87215 

(0531) 22 858 
(041) 597449 
(0661)89 127/89 120 
(081) 396 223 


Τεύχος Κ.Α.Ε. Προϋπολογισμού Κ.Α.Ε. εσόδου υπέρ 

_1___2531_ ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 60.000 δρχ. 3 000 δρχ 

Β'(Υπουργικές αποφάσεις κ.λπ.) 70.000 » 3.500 » 

Γ (Διορισμοί, απολύσεις κ.λπ. Δημ. Υπαλλήλων) 15.000 » 750 » 

Δ' (Απαλλοτριώσεις, πολεοδομία κ.λπ.) 70.000 » 3 500 » 

Αναπτυξιακών Πράξεων (Τ.Α.Π.Σ.) 30.000 .. 1 500 » 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 15.000 » 750 » 

Παράρτημα (Προκηρύξεις θέσεων ΔΕΠκ.τλ.) 5.000 ·> 250 » 

Δελτίο Βιομηχανικής Ιδιοκτησίας (Δ.Ε.Β.Ι.) 10.000 .. 500 » 

Ανωτάτου Ειδικού Δικαστηρίου (Α.Ε.Δ.) 3 000 >· 150 » 

Προκηρύξεων Α.Σ.Ε.Π. 10.000 » 500 ». 

Ανωνύμων Εταιρειών &Ε.Π.Ε . 250.000 » 12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 250.000 » ^ 500 „- 

* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό ττκ 

συνδρομής και ολόκληρο το ποσό υπέρ του ΤΑΠΕΤ. ^ μ ^ 

* Η συνδρομή ισχύει για ένα χρόνο, που αρχίζει την 1η Ιανουαρίου και λήγει την 31η Δεκεμβρίου του ίδιου χρόνου Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Κ.Α.Ε. εσόδου υπέρ 
ΤΑΠΕΤ3512 

Οι υπηρεσίες εξυπηρέτησης των πολιτών λειτουργούν καθημερινά από Οβ.ΟΟ' έως 13.00' 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 









